
R E F E R A T   D E   A P R O B A R E
[bookmark: _Hlk185495278]privind aprobarea Devizului General, actualizat cu Nota de Lucrări Suplimentare, conform Dispoziției de Șantier nr. 2, pentru obiectivul de investiții ”AVRAM 
IANCU – EROU MARTIR AL NAȚIUNII ROMÂNE MONUMENT
 DE FOR PUBLIC”



Anul 2024 a fost declarat de către Parlamentul României, conform Legii nr. 223/2023, ca „Anul Avram Iancu“ pentru aniversarea a 200 de ani de la nașterea revoluționarului Avram Iancu.
Prin Hotărârea Consiliului Local nr. 132/2024 a fost aprobată Documentația tehnico-economică și Devizul general, faza Studiu de Fezabilitate, aferente obiectivului de investiții ”AVRAM IANCU – EROU MARTIR AL NAȚIUNII ROMÂNE - MONUMENT DE FOR PUBLIC”.
 Prin Hotărârea Consiliului Local nr. 174/2024 a fost aprobat Devizul general, actualizat după finalizarea procedurilor de achiziție publică, aferent acestui obiectiv de investiții, valoarea totală fiind de 773.320,58 lei (cu T.V.A.), respectiv 650.491,75 lei (fără T.V.A.), din care C+M = 424.532,50 lei (cu T.V.A.), respectiv 356.750,00 lei (fără T.V.A.).
	Pe parcursul execuției lucrărilor, comisia, alcătuită din reprezentanți ai beneficiarului, ai proiectantului, ai constructorului și dirigintele de șantier, a constatat necesitatea efectuării unor corecții în listele de cantități de lucrări prin adaptarea soluțiilor tehnice date în detaliile de execuție la situația reală din teren.
Aceste corecții fac obiectul Dispoziției de șantier nr. 1 și a necesitat majorarea valorii Devizului general.
Astfel, valoarea Devizului general, actualizat după Dispoziția de șantier nr.1 cu Nota de Renunțare și Nota de Lucrări Suplimentare, a devenit 932.698,18 lei (cu T.V.A.) și a fost aprobat prin Hotărârea Consiliului Local nr. 2022024.
Deoarece în timpul săpăturilor s-a constatat că în zona de interes se găsesc cabluri electrice care aparțin de iluminatul public stradal al municipiului Brad, acestea deservind strada Independenței și respectiv strada 1 Mai, s-a considerat oportună relocarea acestora având în vedere că suportul granitului montat este realizat din două straturi de beton stabilizat care îngreunează intervențiile ulterioare în caz de necesitate. Astfel, se impune efectuarea unor corecții în listele de cantități de lucrări prin adaptarea soluțiilor tehnice date în detaliile de execuție la situația reală din teren.
Aceste corecții fac obiectul Dispoziției de șantier nr. 2 și necesită majorarea valorii Devizului general.
Corecțiile constau în următoarele modificări:
- cablurile electrice vor fi deviate în afara amplasamentului studiat astfel încât să se poată interveni în cazul unei defecțiuni apărute la instalația de iluminat public stradal; 
- cablurile electrice se vor poza îngropat în săpătură la o adâncime de 0,80 m de la cota terenului sistematizat; 
- toate cablurile electrice se vor proteja în tuburi de protecție.
Dispoziția de șantier nr. 2 majorează Devizul general, la Capitolul 4 – ”Cheltuieli pentru investiția de bază” cu suma de 113.362,02 lei (cu T.V.A.).
Astfel, valoarea Devizului general, actualizat după Dispoziția de șantier nr. 2 cu Nota de Lucrări Suplimentare, devine 1.048.241,71 lei (cu T.V.A.), respectiv 881.902,95 lei (fără T.V.A.), din care C+M = 685.418,96 lei (cu T.V.A.), respectiv 575.982,32 lei (fără T.V.A.).
În contextul celor de mai sus am inițiat prezentul  proiect de hotărâre prin care am propus aprobarea Devizului general, actualizat cu Nota de Lucrări Suplimentare, conform Dispoziției de Șantier nr. 2, pentru obiectivul de investiții „AVRAM IANCU - EROU MARTIR AL NAȚIUNII ROMÂNE MONUMENT DE FOR PUBLIC” și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, cu modificările și completările ulterioare.

